बिपिएफ आरो इउ पि पि एलनि मावथिफोरनि गेजेराव उदालगुरी जिल्लानि अरांआव दिनै मोनसे दावराव दावसिनि जाथाय जादों । बिटिसि बिसायख’थिनि सिगांनो बिटिसियाव बिपिएफ आरो इउ पि पि एलनि मावथिफोरनि गेजेराव जादों नांज्लाय- खमज्लाय। अरांनि बिसखुटि गामियाव बिपिएफ दोलोनि मोनसे बिसायख’थिनि फोसावदिं आफादाव जादों बे दावराव दावसिया। 17 बोसोरानो बिटिसि 40 नं रौता बियाबनि कसारी सन भिसिडिसिआव रायजोनि जौगानायनि उल्था जाख्ल’नायनि अजद दैखांनायनि थाखायनो बिपिएफ मावथिफोरनि सिगाङाव दावराव दावसियाव गोग्लैनांबाय रायजोफोर लोगोसे इउ पि पि एलनि मावथिफोरा।